Njeswačidło (JK/SN). Korona je w Njeswačanskim gmejnskim zarjedźe zawiniła stop zarjadniskeho dźěła. Nimo wjesnjanosty Gerda Schustera (CDU) stej tež nawodnica financneho zarjada a nawodnica twarskeho wotrjada schorjenej. Někotre dalše sobudźěłaćerki su runje tak schorjene abo maja karanteny dla doma wostać. Tež rěčne hodźiny minjeny tydźeń přewjesć njemóžachu. Wo tym informowaše zastupowacy wjesnjanosta Norbert Braun (rjemjesło a přemysło) na zašłym posedźenju gmejnskeje rady, kotrež bě mjenowanych přičin a přewidneho dnjoweho porjada dla poměrnje krótke.
szl_Latn